CELEX ID: 32011D0795
Publication Date: 2011-11-30

Document:
KOMISIJOS ĮGYVENDINIMO SPRENDIMAS
2011 m. lapkričio 30 d.
kuriuo nustatomas Sąjungos finansinis įnašas išlaidoms, patirtoms 2009 m. Italijoje taikant skubias kovos su vezikuline kiaulių liga priemones, atlyginti
(pranešta dokumentu Nr. C(2011) 8715)
(Tekstas autentiškas tik italų kalba)
(2011/795/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 3 straipsnio 4 dalį,
kadangi:
(1)
pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
(2)
Sprendimu 2009/470/EB nustatyta Sąjungos finansinio įnašo, skirto specialiųjų veterinarijos priemonių, įskaitant skubias priemones, išlaidoms atlyginti, nustatymo tvarka. Siekdama padėti kuo greičiau likviduoti vezikulinę kiaulių ligą, Sąjunga turėtų finansiškai prisidėti prie tinkamų finansuoti valstybių narių patirtų išlaidų atlyginimo. Šio sprendimo 3 straipsnio 6 dalies pirmoje įtraukoje nustatyta, kokia dalis valstybių narių patirtų išlaidų privalo būti atlyginta;
(3)
Komisijos reglamentu (EB) Nr. 349/2005 nustatytos Tarybos sprendime 90/424/EEB (2) paminėtų skubių priemonių ir kampanijos prieš tam tikras gyvūnų ligas Bendrijos finansavimo taisyklės. Minėto reglamento 3 straipsnyje nustatyta, kokioms tinkamoms finansuoti išlaidoms atlyginti gali būti skiriama Sąjungos finansinė parama;
(4)
2010 m. kovo 5 d. Komisijos sprendimu 2010/143/EB dėl Sąjungos finansinio įnašo, skirto skubių kovos su kiaulių vezikuline liga priemonių Italijoje 2009 m. išlaidoms atlyginti (3), Italijai buvo suteiktas Sąjungos finansinis įnašas išlaidoms, patirtoms likviduojant vezikulinę kiaulių ligą, atlyginti;
(5)
2010 m. gegužės 3 ir 4 d. Italija, vadovaudamasi Reglamento (EB) Nr. 349/2005 7 straipsnio 1 ir 2 dalimis, pateikė oficialų prašymą atlyginti išlaidas. 2011 m. birželio 29 d. Komisija pranešė e. paštu Italijai savo galutines išvadas. 2011 m. rugpjūčio 23 d. e. paštu Italija išreiškė sutikimą;
(6)
Sąjungos finansinis įnašas išmokamas tik tuo atveju, jei planuota veikla buvo tikrai įgyvendinta ir valdžios institucijos per nustatytus terminus pateikė visą reikalingą informaciją;
(7)
Italijos valdžios institucijos visiškai įvykdė Sprendimo 2009/470/EB 3 straipsnio 4 dalyje ir Reglamento (EB) Nr. 349/2005 7 straipsnyje nustatytus techninius ir administracinius reikalavimus;
(8)
atsižvelgiant į išdėstytas aplinkybes, turėtų būti nustatytas bendras Sąjungos finansinis įnašas, kuriuo būtų atlygintos finansuoti tinkamos išlaidos, patirtos 2009 m. likviduojant vezikulinę kiaulių ligą Italijoje;
(9)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sąjungos finansinis įnašas išlaidoms, susijusioms su vezikulinės kiaulių ligos likvidavimu Italijoje 2009 m., atlyginti yra 93 998,39 EUR. Tai yra finansavimo sprendimas, kaip apibrėžta finansinio reglamento 75 straipsnyje.
2 straipsnis
Šis sprendimas skirtas Italijos Respublikai.
Priimta Briuselyje 2011 m. lapkričio 30 d.

EuroVoc Classification:
Level 1: 100161
100144
100143
100156
Level 2: 100277
100283
100171
100177
100282
100249
100250
100245
Level 3: 2442
5283
2460
122
2106
4590
5962
912
1005
2200
5877
All Descriptors: 1445
1519
1755
2560
5856
881